สถานเอกอัครราชทูต ณ กรุงเฮก แจ้งเตือนคนไทยในเนเธอร์แลนด์ หลีกเลี่ยงการเดินทางออกนอกสถานที่
แจ้งเตือนคนไทยในเนเธอร์แลนด์สถานเอกอัครราชทูต ณ กรุงเฮก แจ้งเตือนคนไทยในเนเธอร์แลนด์ หลีกเลี่ยงการเดินทางออกนอกสถานที่ หรืออยู่ในจุดที่มีคนจำนวนมาก หลังเกิดเหตุกราดยิงบนที่เมืองอูเทร็คต์ เมื่อวานนี้ 18 มีนาคม 2562 ทำให้มีผู้เสียชีวิตและได้รับบาดเจ็บหลายราย โดยผู้ต้องสงสัยได้หลบหนีจากสถานที่ก่อเหตุและทางการเนเธอร์แลนด์อยู่ระหว่างติดตามตัว เบื้องต้นยังไม่พบคนไทยบาดเจ็บ หรือเสียชีวิตจากเหตุการณ์ดังกล่าวสถานเอกอัครราชทูต ณ กรุงเฮก จึงขอให้ประชาชนชาวไทยในราชอาณาจักรเนเธอร์แลนด์ โดยเฉพาะผู้ที่อาศัยในเมืองอูเทร็คต์และบริเวณใกล้เคียง ปฏิบัติตามมาตรการรักษาความปลอดภัยของทางการเนเธอร์แลนด์อย่างเคร่งครัด เช่น หลีกเลี่ยงการเดินทางออกนอกสถานที่ตามช่วงเวลาที่ทางการเนเธอร์แลนด์กำหนด ใช้ความระแวดระวังในการเดินทางไปยังสถานที่ต่างๆ หลีกเลี่ยงการอยู่ในที่ที่มีผู้คนจำนวนมากและขอให้ติดตามข่าวสารอย่างใกล้ชิดในที่ปลอดภัย หากมีเหตุฉุกเฉิน สามารถติดต่อเจ้าหน้าที่ตำรวจ หมายเลขโทรศัพท์ ?0800-6070? และสามารถติดต่อสถานเอกอัครราชทูต ณ กรุงเฮก ได้ที่หมายเลขโทรศัพท์ ?+31 70 3450766? กรณีฉุกเฉินที่หมายเลขโทรศัพท์ ?+31 6 2366-9832? หรือทางเพจเฟซบุ๊ก ThaiEmbassy.Hague